बड़ों को प्रणाम करने से मिलेंगे चमत्कारिक परिणाम : चंद्रप्रभ
जैनसंत चंद्रप्रभ महाराज सा ने कहा कि जैसे ओम का उच्चारण करने से वातावरण अध्यात्म मय हो जाता है, ठीक वैसे ही एक-दूसरे को प्रणाम करने से परिवार का वातावरण आनंदमय हो जाता है। पहले के जमाने में बेटा पचास साल तक भी पिता से अलग नहीं होता था, क्योंकि घरों में प्रणाम करने की आदत थी। आज प्रणाम नहीं करने की आदत होने से बेटा शादी करते ही अलग हो जाता है। जब से प्रणाम करने की आदत कम हुई है तब से परिवारों टूटने और तलाक के मामले बढ़े हैं। उन्होंने कहा कि जिस घर में सुबह की शुरुआत बड़ों को प्रणाम करने से होती है वहां कभी कलह का वातावरण नहीं हो सकता। बुधवार को बालिया स्कूल के सभागार में आयोजित प्रवचन समारोह में संत ने पाली के बारे में बोलते हुए कहा कि पाली केवल धन नगरी नहीं, धर्म नगरी है। इस शहर की पहचान वस्त्र नगरी के साथ व्रत नगरी से भी होनी चाहिए। उन्होंने कहा कि हमें यहां आकर वही सुकून मिलता है जो कभी भगवान राम को वनवास पूर्ण कर वापस अयोध्या आकर मिला था।
साथ ही उन्होंने बताया कि पाली के में अनेक प्रेरणाएं छिपी हैं। हमें इसके से प्रणाम करने, प्रार्थना करने, प्रेम से रहने और परोपकार करने की सीख आत्मसात करनी चाहिए। इस मौके पर संघ अध्यक्ष पारसमल धारीवाल, महामंत्री केसरीमल छाजेड़ मौजूद रहे।
7 जनवरी से जोधपुर में होगा ध्यान योग शिविर
समारोहके दौरान अध्यक्ष पारसमल धारीवाल ने बताया कि संत रविवार को जोधपुर के संबोधि धाम तीर्थ पहुचेंगे। संतों के सान्निध्य में 7 से 12 जनवरी तक राष्ट्रीय संबोधि ध्यान योग शिविर का आयोजन किया जाएगा। इस मौके पर पाली के कई साधक भाग लेंगे। साथ ही गुरुवार को रोहट में मंगलप्रवेश साथ प्रवचन कार्यक्रम का भी आयोजन किया जाएगा।
बालिया स्कूल में प्रवचन देते जैनसंत ललित प्रभ चंद्र प्रभ उपस्थित श्रावक श्राविकाए।
hin_Deva hin_Deva hin_Deva hin_Deva hin_Deva hin_Deva